Ja nii jõuamegi selle filmi suurima probleemini. Ükskõik mida ma ka ei ütleks, teismelised tüdrukud, kes Edwardit armastavad, lähevad seda filmi vaatama niikuinii. Ja millise sõnumi nad sealt saavad?  Tüdruk, kes esiteks soovib saada elavaks surnuks ja teiseks norutab kuid järjest oma toas ega räägi kellegagi, sest ta poiss jättis ta maha. Ainus viis, kuidas ta oma armastatut vaimusilmas näeb, on oma eluga riskides.